  Майя Бывальцева 1-тӥ толшоре Удмуртиын улӥсьёс Ижкарысь зоопарке дунтэк ветлыны быгатозы. Со сярысь ивортэ ужъюртлэн пресс-службаез. Пӧйшуръёс сяна, мылкыд карисьёсты возьмалозы Дед Морозлэн дӧдьыеныз нискылан но Выль ар кыз котырын шулдыръяськон. Эркын пырыны луоз 9 часысен 15 часозь. Тодэ вайытом, Выль ар праздникъёс вылтӥ зоопаркын выль улӥсьёсынызы тодматозы: якен но крокодилъёсын. Кык рептилиосты Ижкаре Екатеринбургысь ваизы. Соослы нимъёс ӧз быръе на. Крокодилъёсты адӟыны луоз «Мир экзотики» висъетын. Нош Кузнечик нимо як 1 но ӝыны метр ӝужда будӥз ни, секталаез 200 килограмм пала. Соин но карын улӥсьёс но куноос матысь дыре тодматскыны быгатозы. Тегъёс: Мерлык Лулчеберет Ижкар Зоопарк Удмуртия Выльар  